Terje Overvik

Terje Overvik (født 24. juni 1951 død 5. november 2020) var en norsk sivilingeniør som var direktør i oljeselskapene Statoil (nå Equinor) og Gaz de France Suez.

Han var utdannet sivilingeniør ved Norges tekniske høgskole (NTH) (nå NTNU) og hadde doktorgrad på svingninger av stigerør ved institutt for Marin byggteknikk på bygningsingeniøravdelingen ved NTH i 1983. Han arbeidet en tid som førsteamanuensis på NTH og som forsker på Sintef.

Han ble ansatt i oljeselskapet Statoil. Der ble han driftsteknisk sjef for Statfjordfeltet, og plattformsjef for Statfjord A. Han kom så inn i konsernledelsen i Statoil i 2002, som direktør for olje- og gassproduksjonen i Norge. Han var i Statoil til fusjonen med Norsk Hydros oljeavdeling i 2007.

Han var så administrerende direktør for oljeselskapet Gaz de France Suez i Norge til 2013. Han arbeidet deretter på hovedkontoret i Paris som sjef for konsernets samlede produksjon av olje og gass.  Han pensjonerte seg i 2014. 

Han var gift med Anne Cecilia Tjerland, og hadde fire barn. De bodde i Trondheim til 1997, da de flyttet til Sola.

Referanser 

Personer fra Selbu kommune
Personer fra Sola kommune
Norske sivilingeniører
Norske næringslivsledere
Førsteamanuenser ved NTNU